**PRIMĂRIA MUNICIPIULUI SATU MARE**

**SERVICIUL ADMINISTRARE CĂI PUBLIC ȘI AUTORIZĂRI**

**NR. 45172/23.07.2025**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Administratorul Public al Municipiului Satu Mare și Serviciul Administrare Căi Publice și Autorizări formulează următorul:

# **RAPORT DE SPECIALITATE**

**la proiectul de hotărâre privind modificarea Anexei la Hotărârea Consiliului Local Satu Mare nr. 216/28.09.2017**

Legea serviciilor comunitare de utilități publice nr. 51/2006, republicată cu modificările și completările ulterioare, stabilește cadrul juridic și instituțional unitar, obiectivele, competențele, atribuțiile și instrumentele specifice necesare înființării, organizării, gestionării, finanțării, exploatării, monitorizării și controlului furnizării/prestării reglementate a serviciilor comunitare de utilități publice printre care și transportul public local de călători, respectiv Ordonanța nr. **27/2011** privind transporturile rutiere, cu modificările și completările ulterioare constituie cadrul general pentru organizarea și efectuarea transporturilor rutiere de mărfuri și persoane pe teritoriul României, precum și a activităților conexe acestora, în condiții de siguranță și calitate, cu respectarea principiilor liberei concurențe, garantarea accesului liber și nediscriminatoriu la piața transportului rutier, protecția mediului înconjurător, a drepturilor și intereselor legitime ale persoanelor fizice și juridice și pentru satisfacerea necesităților economiei naționale și a nevoilor de apărare ale țării.

În aplicarea actelor normative menționate mai sus, autoritatea deliberativă a aprobat un regulament de acces în municipiu și a stabilit punctele de oprire pentru îmbarcarea sau debarcarea călătorilor prin Hotărârea Consiliului Local Satu Mare nr. 216/28.09.2017 – un număr de 27 puncte/stații de oprire pe raza Municipiului Satu Mare.

Potrivit prevederilor Ordonanței nr. 27/2011 privind transporturile rutiere, cu modificările și completările ulterioare, prin stație publică se înțelege spațiul delimitat, situat pe traseul unui serviciu regulat de transport de persoane, amenajat și administrat de către autoritatea administrației publice locale, destinat îmbarcării/debarcării persoanelor, semnalizat și prevăzut cu un panou destinat afișării unor informații.

În urma analizei efectuate la nivelul infrastructurii rutiere, executivul constată că anumite puncte intermediare de oprire/stații publice aprobate și utilizate de operatorii de transport nu mai pot opera/sau nu mai sunt operabile - având în vedere schimbarea destinației locației, noile modificări/artere de circulație deschise (Podul Transilvania), respectiv pentru fluidizarea/eficientizarea traficului rutier în Municipiul Satu Mare, siguranței traficului și a reducerii nivelului de emisii poluante (Bulevardul Henri Coandă-str. Corvinilor – Podul Decebal) fapt pentru care se impune eliminarea a trei stații publice aprobate prin Hotărârea Consiliului Local Satu Mare nr. 216/28.09.2017 după cum urmează:

1. punct de îmbarcare/debarcare parcare Pod Decebal;
2. punct de îmbarcare/debarcare str. Corvinilor;
3. stația publică de pe str. Odoreului (în zona Restaurant Pescăruș) - pe ambele sensuri;

Totodată, executivul propune autorității deliberative ca stația publică Colegiul Economic „Gheorghe Dragoș” - pe sensul de ieșire să funcționeze potrivit intervalului orar - 6.00- 9.00, respectiv operaționalizarea ambelor sensuri pentru stația publică din Piața Eroilor Revoluției - Spitalul Județean II.

Față de cele expuse mai sus, în acord cu prevederile din Codul administrativ aprobat prin OUG nr. 57/2019, cu modificările și completările ulterioare, potrivit cărora consiliul local asigură, potrivit competențelor sale și în condițiile legii cadrul necesar pentru furnizarea serviciilor publice de interes local printre care și transport public local,

Proiectul de hotărâre se înaintează Consiliului Local al municipiului Satu Mare cu propunere de aprobare.

**ADMINISTRATOR PUBLIC AL MUNICIPIULUI SATU MARE**

**Masculic Csaba**

**Șef Serviciu**

**Giurgiu Ovidiu**

**Chiș Alberto George/2 ex**